62. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 671 της 16/26 Νοεμ. 1982 (ΦΕΚ Α΄ 140) «Οργάνωση των Νομικών Υπηρεσιών της Διοίκησης». Το άνω Π.Δ. 671/82 πλην των άρθρ. 15, παρ. 2 άρθρ. 23 και άρθρ. 32 αυτού, καταργήθηκε από την παρ. 2 άρθρ. 39 Νόμ. 1884/90 (ΦΕΚ Α΄ 81), (κατωτ. αριθ. 72). Άρθρο 15. 1.Στις δικαστικές ή εξώδικες υποθέσεις της Νομικής Διεύθυνσης η εισήγηση περί της τηρητέας πορείας (έγερση αγωγής, αποδοχή αποφάσεως, παραίτηση από ένδικο μέσο, αναγνώριση απαιτήσεως και παραίτηση από απαίτηση του Δημοσίου συμβιβασμός επί διαφορών του Δημοσίου) γίνεται μετά από προφορική έκθεση των απόψεων του χειριζομένου την υπόθεση στο τελευταίο στάδιο ή του χρεωθέντος με αυτήν. 2.Η έκθεση των απόψεων γίνεται με πρωτοβουλία του χειριζομένου την υπόθεση, είτε με εντολή του Προϊσταμένου αυτού Νομικού Συμβούλου Διοίκησης. 3.Η Έκθεση αυτή, πλήρης κατά το πραγματικό μέρος και θεμελιωμένη νομικά φέρεται προς συζήτηση σε κοινή σύσκεψη του Προϊσταμένου Νομικού Συμβούλου Διοίκησης, του χειριζομένου την υπόθεση παρέδρου ή Δικαστικού Αντιπροσώπου και ενός Παρέδρου. Σε κάθε περίπτωση μετέχει και ο χειρισθείς την υπόθεση σε προηγούμενο ή έτερο στάδιο Δικαστικός Αντιπρόσωπος και αν η συμμετοχή αυτού είναι για οποιοδήποτε λόγο αδύνατη άλλος Δικαστικός Αντιπρόσωπος εκ περιτροπής. 4.Οι απόψεις των μελών πλήρως ητιολογημένες καταχωρίζονται σε πρακτικό και υπογράφονται. 5.Το πρακτικό που συντάσσεται συνυπογράφεται από τον Συντονιστή που το προσάγει στον Υπουργό Οικονομικών λήψη απόφασης επισημειούμενης κάτω από το πρακτικό. Σελ. 290,24(α) Τεύχος 1088-Σελ. 52 6.Το πρακτικό δεν δημιουργεί δικαίωμα υπέρ οιουδήποτε τρίτου προ της αποδοχής υπό του Υπουργού Οικονομικών γνώμης σ’ αυτό διατυπουμένης. 7.Μετά την επισημειωματική πράξη του Υπουργού στο πρακτικό, το αρμόδιο Τμήμα της Διεύθυνσης Δικαστικού διαβιβάζει αυτό στην αρμόδια Νομική Δ/νση ή Δικαστικό Γραφείο που επιμελούνται για την εκτέλεσή του από την αρμόδια υπηρεσία. 8.Σε περίπτωση αδυναμίας πραγματοποίησης της κατά την παράγρ. 23 του παρόντος σύσκεψης είναι δυνατή η με απόφαση του Συντονιστή αναπλήρωση των μετεχόντων από προσωπικό της Δ/νσης Δικαστικού ή άλλης υπηρεσιακής μονάδας. Άρθρο 23. 2.Στα Δικαστικά Γραφεία όταν το προσωπικό δεν επαρκεί ο καθορισμός της τηρητέας πορείας επί των δικαστικών και εξωδίκων υποθέσεων γίνεται από τη Δ/νση Δικαστικού του Γ.Λ.Κ. μετά από έγγραφη εισήγηση του προϊσταμένου τούτων, η οποία φέρεται προς συζήτηση σε κοινή σύσκεψη του Συντονιστή ή του αναπληρωτή του ή ενός Νομικού Συμβούλου που υπηρετεί στη Δ/νση Δικαστικού, ενός Παρέδρου και ενός Δικαστικού Αντιπροσώπου που υπηρετούν στην ίδια Δ/νση. Άρθρο 32. 1.Ο διορισμός και η προαγωγή του κυρίου προσωπικού των μονάδων που αναφέρονται στο άρθρο 2 του παρόντος γίνονται με απόφαση του Υπουργού Οικονομικών. 2.Οι τοποθετήσεις του κυρίου προσωπικού σε όλες τις υπηρεσιακές μονάδες γίνονται με απόφαση του Υπουργού των Οικονομικών. 3.Οι μετακινήσεις του ίδιου προσωπικού στις Νομικές Δ/νσεις και στα Δικαστικά Γραφεία και τις άλλες μονάδες της ίδιας περιφέρειας γίνεται με των ίδιο τρόπο. 4.Οι μεταθέσεις του κύριου προσωπικού από τις μονάδες μιας περιφέρειας σε άλλη ενεργούνται μετά σύμφωνη γνωμάτευση του Υπηρεσιακού Συμβουλίου με απόφαση του Υπουργού των Οικονομικών. 5.Επιτρέπεται απόσπαση μέλους του κύριου προσωπικού από μονάδα σε μονάδα κατ’ ανάλογο εφαρμογή του Ν. 1811/1951 (άρθρο 144 επομ. του ΚΠΔ 611/1977). 6.Σε περίπτωση επείγουσας ανάγκης, που επιβάλλει άμεση ενέργεια για την προστασία των συμφερόντων του Δημοσίου δύναται ο Υπουργός Οικονομικών να διατάξει, μετά από πρόταση του Συντονιστή, μέλος του κύριου ή διοικητικού προσωπικού των ως άνω μονάδων να κινηθεί εκτός έδρας για εκτέλεση ειδικής υπηρεσίας. Αν παρατείνεται η υπηρεσιακή ανάγκη, ο κινηθείς εκτός έδρας δύναται ν’ αποσπασθεί, κατά την διαδικασία και το χρόνο που προβλέπεται στην προηγούμενη παράγραφο του άρθρου τούτου. 7.Σε περίπτωση έκτακτης ή ειδικής υπηρεσιακής ανάγκης, δύναται ο Υπουργός Οικονομικών, με απόφασή του προσδιορίζουσα την ανάγκη αυτή επακριβώς να καταρτίζει, μετά από πρόταση του Συντονιστή, συνεργείο υπερωριακής εργασίας ή ομάδα εργασίας από το κύριο ή διοικητικό προσωπικό προς αντιμετώπιση της ανάγκης αυτής. 10.Δ.γ.62 Νομικό Συμβούλιο του Κράτους (Ν.Σ.Κ.) 132 